Is Toortsie ‘n rebel? – toortsie.com
Is Toortsie ‘n rebel?
Januarie 25, 2018 ~ Toortsie
Daar is al vir Toortsie gesê dat sy ‘n rebel is, gewoonlik darem nie op ‘n lelike manier gesê nie, maar wel. Ek dink nie so nie, tensy ek ‘n verkeerde idee van ‘n rebel het.
Google sê ‘n rebel is:
a person who refuses allegiance to, resists, or rises in arms against the government or ruler of his or her country. 2. a person who resists any authority, control, or tradition. adjective.
Nee, Toortsie is beslis nie ‘n rebel nie. Toortsie het nog altyd haar aan gesag onderwerp. Sy onderwerp haar selfs aan haar landswette! Toortsie het geen probleem om goeie leiers te volg nie. Sy is nie sommer net aspris dwars omdat dit haar geaardheid is nie. Sy sal graag ‘n goeie projek laat slaag en werk dan goed saam met die span.
Tog doen Toortsie dinge soms anders as al die ander om haar en dit sal mense laat dink sy is teen die stroom, ‘n rebel. Want Toortsie is ook ‘n individualis.
Nee, wat Toortsie wel doen, is om haar verstand te gebruik. Asseblief, ek weet baie mense gebruik hulle verstand, en veral almal wat hier lees, gebruik hulle verstand! Mense wat lees doen dinge alreeds anders as die grootste persentasie van mense.
Toortsie doen meestal goed spontaan, lank voor sy gedink het, op die ingewing van die oomblik, en dít maak haar ook anders. Sy tree baie keer op soos wat instink haar laat doen.
Maar, al is Toortsie so ‘n spontane mens wat doen voor sy dink, dink sy ook soms wel. Raar, maar waar! Sy wonder soms of die manier wat almal dit al vir eeue doen, wel die beste manier van doen is. Is daar nie ‘n makliker manier om by dieselfde eindpunt uit te kom nie? Of, is die aanvaarde eindpunt wel die regte eindpunt?
Verder praat Toortsie ook baie keer vinniger as wat sy dink, en glip daar soms woorde by haar mond uit wat haarself, en haar omgangers verbaas. Woorde wat ander miskien sou dink, maar nie sê nie. Oeps, en dan is dit nou gesê, en wat nou? En dan spring daar ‘n muis uit die hoed waar almal eintlik ‘n haas verwag het en daar is ‘n verskriklike bohaai! Ai tog.
En ja, Toortsie ís mos maar ‘n bietjie vreemd soms, eintlik komieklik, en waaghalsig om dalk die ding effens anders te sê of te doen, maar maak dit haar ‘n rebel?
Nooit nie, man!
Filosofiese ontleding gedoen deur wie weet wie
Posted in Lawwighede; Tong-innie-kies	Hoe lyk iemand wat nie 'n rebel is nierebel
‹ PreviousKameel – Leer my soen
Next ›Gee my ‘n uitgewerkte program, asseblief!
40 thoughts on “Is Toortsie ‘n rebel?”
Januarie 25, 2018 om 7:30 nm
Jy is nie ń rebel nie, jy is net ń sterk vrou met ń visie.💟
Januarie 25, 2018 om 7:33 nm
Dít begin ek ook nou aanvaar. 😁
Januarie 25, 2018 om 7:45 nm
Sterke stukje. Ik vind het zo leuk om Afrikaans te lezen. IK begreep het helemaal. Als we allemaal eens naar onszelf meer zouden luisteren dan zijn we sterk en rebels. En uiteindelijk komen we dan waar we naartoe moeten.
Januarie 25, 2018 om 8:02 nm
Jy is baie welkom hier. Ja, ons is seker rebels as ons begin doen wat ons glo wat reg is.
Januarie 25, 2018 om 8:15 nm
Januarie 25, 2018 om 8:18 nm
Jy kan gerus kyk op my facebook page, ek sit daar gereeld oulike Afrikaanse bloginskrywings van baie ander Afrikaanse blogs ook op, sou jy belangstel.
Januarie 25, 2018 om 8:50 nm
Ik zit zelf niet op facebook helaas.
Januarie 25, 2018 om 9:53 nm
Januarie 25, 2018 om 8:30 nm
Toortsie, ons is een en dieselle mens. 😉 Wie wil nou normaal wees as jy kan weird wees. Dit vat baie energie om anders te wees. Well done!
Januarie 25, 2018 om 8:41 nm
My uitgangspunt is dat, solank ek nie ander mense benadeel daardeur nie, ek eintlik mos alles mag doen, of hoe? Nooit ten koste van ander nie.
Januarie 25, 2018 om 8:42 nm
Theo Herbots With Love 💞💘😃 sê:
Januarie 25, 2018 om 8:31 nm
Wat vindt je van dit bericht?
Januarie 25, 2018 om 8:45 nm
Ek is maar dom met die politiek. My wens is regtig dat hier ‘n verandering sal kom en dat daar weer vertroue in ons land kan kom. Ons het so ‘n mooi land met pragtige mense, as ons net die afbrekery kan stopsit. Lees gerus hierdie artikel van my:
Januarie 25, 2018 om 8:51 nm
Ik sta volledig achter jou en ben het volkomen met jou eens.
Ik zal regelmatig wat meer over Zuid-Afrika publiceren, het zal misschien niet veel uithalen, maar wie weet. Zuid Afrika is destijds in de problemen geraakt door bemoeizucht van uit het buitenland.
Ik zal in elk geval mijn best doen.
Groetjes van de ene Rebel naar de andere Rebel
Januarie 25, 2018 om 8:52 nm
Rebel is jy definitief nie. Jy het ‘n goeie dosis cholerie weg en dit maak jou ‘n go getter. Die res van die mengsel maak jou uniek jy 😊
Januarie 25, 2018 om 8:56 nm
Nou moet ek eers weer loop oplees van die cholerie cholera ding. Ag en daar spreek Kameel my vry. 🙂 Ek weet ek is nie een nie. 🙂
Januarie 25, 2018 om 9:15 nm
Jy kan dit van my vat…. ek weet wat rebellie is… en jy liewe Toorts lewe binne die grense van outoriteit. Wees dankbaar!!!
Januarie 25, 2018 om 9:52 nm
En ek is regtig gemaklik binne die grense. ❤️
Januarie 25, 2018 om 8:59 nm
Is ek nie ook Sanguine nie?
Ag, ek het al daai goed opgelees, maar nou kan ek al weer nie onthou wie ek is nie! Wie, wie is ek? Persoonlikheidskrisis! Toortsie weet nie wie sy is nie! Hellllpppp! 🙂
Januarie 25, 2018 om 9:18 nm
Definitief ‘n goeie klap sanguine ook weg!!!! Flegmaties en melancholie het jy vrygespring…. of as jy daarvan het is dit net ‘n pinch of each.
Januarie 25, 2018 om 9:24 nm
Oh, well, let me be me. Ek dink dis ‘n goeie geskenk om vir God te gee: Om sommer net die beste Jy te wees wat jy kan wees. Daardeur wys jy mos vir Hom dat jy tevrede is met hoe Hy jou gemaak het, of hoe? Natuurlik werk ons daagliks aan onsself, maar ons persoonlikheid is mos maar ons persoonlikheid en klaar.
Januarie 26, 2018 om 9:39 vm
Ek is ook maar net ek, kan nie iemand anders wees nie en ek is die enigste een wat ek kan wees. Choleric? Definitief.
Toorts, die bietjie wat ek van jou leer ken het is jy ook net jy, rebel? ek dink nie so nie. Net 100% gemaklik met wie jy is
Januarie 26, 2018 om 9:41 vm
Dankie. Beslis nie rebel nie. Val maklik in by reëls. Eintlik pynlik oor reëls. As die reël daar us, buig ek hom moeilik. 😁
Januarie 26, 2018 om 11:40 vm
Nee, ek sien jou ook nie as ‘n rebel nie en dis oukei om gemaklik te wees met reëls – hulle is gewoonlik daar om jou en die gemeenskap te beskerm. Simpel reëls wat geen doel dien nie, is natuurlik ‘n ander storie.
Januarie 26, 2018 om 11:43 vm
Ja, dis belaglikheid, deur mense uitgedink wat nie weet wat aangaan nie. Die nou die sinpel reëls waarvan ek praat, hulle wat geen doel dien nie.
Januarie 26, 2018 om 3:16 nm
My tannie was en is nog altyd baie spesiaal!! Sy is ‘n groot bron van inspirasie!
Van kleins af het ek my verstom aangekyk vir die tannie van my. Die dat sy so kans sien vir alles en nie terug staan en wag vir iemand anders nie, maar dinge self doen en ‘n groot sukses maak van dit!
En dinge sê wat ander te bang is Om te sê, maar die dinge moet ook gesê word, Anders gaan niks gebeur of niks gaan verander nie…
Bewonder tannie nogsteeds van hier ver oor die water.
Januarie 26, 2018 om 3:54 nm
My liewe Shelagh. Nou het jy my in trane! ❤️
Januarie 26, 2018 om 4:28 nm
Januarie 27, 2018 om 1:13 vm
Dankie vir jou openhartigheid. As jy gemaklik voelme jouself en niemand te na kom nie is die Kaap mos Hollands, dan nie? Ek het ook heerlik aan almal se kommentare gelees. n Mens bly steeds uniek.
Januarie 27, 2018 om 8:16 vm
Dit was tong in die kies geskryf. 😁
Januarie 27, 2018 om 8:38 vm
Haha, het al gedink dis nie so erg nie. Dankie tog!
Januarie 27, 2018 om 8:40 vm
Maar ek het die gesels en kommentare baie geniet. 😁🥂
Januarie 27, 2018 om 8:51 vm
Ja, dit was lekker. Ek is bly ons is so n lekker bondel ouens bymekaar sonder om mekaar aan te val van alle kante.
Januarie 27, 2018 om 8:55 vm
Toe ek begin blog het, was hier ‘n ander platvorm waar Afrikaanse mense geblog het. Ek vermoed daar was ‘n groot trolteenwoordigheid.
Ek vra toe wat die verskil is tussen die 2. Die persoon sê toe as ‘n WordPresser daar blog, is dit soos om ‘n goudvis tussen pirannas vry te laat.
Ek is ook dankbaar vir lekker blogmaats. In al my blogtyd het ek met 4 trolle te doen gekry.
Januarie 27, 2018 om 9:36 vm
Ek het self op daardie stadium begin blog op aandrang van suster. Gelukkig was ek nie so geitereseerd in die klomp se getrollery nie en het eintlik dadelik op wordpress begin blog, Ek is steeds gelukkig hier en ons behandel mekaar met respek. Hier het nou juis vanmore n vreemde volger my begin volg. Ek kyk meestal na die nuwe ouens se about bl om te sien of dit die moeitewerd is om terug te volg. Lang storie kort. Die nuwe ou hetmy lys met ouens wat ek volg oorgedra op sy blog as blogs wat hy volg. Het dit dadeik gesien omdat myne meeste Afrikaanse bloggers is. Blêddie skel, moet ek sê.
Januarie 27, 2018 om 9:38 vm
Wat wil so iemand daardeur bereik?
Januarie 27, 2018 om 9:47 vm
Ek het gesien hy is n moderne skrywer(dis wat hy sê) en ek vermoed hy wil die ouens dalk op sy mailing list kry. Ek weet ook nie rerig nie. Dis wat ek voel. Ek het al heelwat nagelees oor lyste wat mens moet maak om volgers te trek.
Januarie 27, 2018 om 9:51 vm
Ag, op die ou end moet jy maar net skryf en jou beste lewer. Die kunsmatige goed werk nie regtig nie.
Januarie 27, 2018 om 9:39 vm
Daar is ook iets soos, as iemand jou blog volg, moet jy dit ook met hom doen. Ek doen dit nie.
Januarie 27, 2018 om 9:49 vm
Nee , nooit. Dis hoekom ek eers kyk watse ou dit is en as ek sien dis iemand soos die ou gooi ek hom in spam en verwyder sy adresas ongewens.
595 592 ste persoon wat hier inloer! Baie dankie en welkom! Hoop jy loer weer in.